CELEX: C2005/019/08
Language: sk
Date: 2005-01-22 00:00:00
Title: Rozsudok Súdneho dvora (piata komora) zo 17. júna 2004 vo veci C-255/03: Komisia Európskych spoločenstiev proti Belgickému kráľovstvu (Nesplnenie povinnosti štátom — Slobodný pohyb tovarov — Opatrenia s porovnateľným účinkom — Označenie kvality a pôvodu — „Label de qualité wallon“)

22.1.2005   
            
            
               SK
            
            
               Úradný vestník Európskej únie
            
            
               C 19/5
            
         
      ROZSUDOK SÚDNEHO DVORA
   
   (piata komora)
   zo 17. júna 2004
   vo veci C-255/03: Komisia Európskych spoločenstiev proti Belgickému kráľovstvu (1)
   
   (Nesplnenie povinnosti štátom - Slobodný pohyb tovarov - Opatrenia s porovnateľným účinkom - Označenie kvality a pôvodu - „Label de qualité wallon“)
   (2005/C 19/08)
   Jazyk konania: francúzština
   Vo veci C-255/03, Komisia Európskych spoločenstiev, (splnomocnené zástupkyne: C.-F. Durand a F. Simonetti) proti Belgickému kráľovstvu (splnomocnený zástupca: E. Dominkovits), predmetom ktorej je určenie toho, že Belgické kráľovstvo si nesplnilo povinnosti, ktoré mu vyplývajú z článku 28 ES a to z toho dôvodu, že schválilo a zachovalo účinnosť právnej úpravy, ktorá priznáva „label de qualité wallon“ výrobkom vyrobeným alebo spracovaným vo Wallónsku, ktoré majú stanovenú kvalitu, Súdny dvor (piata komora), v zložení: predseda piatej komory C. Gulmann (spravodajca), sudcovia S. von Bahr a R. Silva de Lapuerta, generálny advokát: F. G. Jacobs, tajomník: R. Grass, vyhlásil dňa 17. júna 2004 rozsudok, ktorého výrok znie:
   
               1)
            
            
               Belgické kráľovstvo si nesplnilo povinnosti, ktoré mu vyplývajú z článku 28 ES tým, že schválilo a zachovalo účinnosť právnej úpravy, ktorá priznáva „label de qualité wallon“ výrobkom vyrobeným alebo spracovaným vo Wallónsku, ktoré majú stanovenú kvalitu.
            
         
               2)
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 200 z 23.8.2003